# Lieja-Bastogne-Lieja 2010

La Lieja-Bastogne-Lieja 2010 fou la 96a edició de la clàssica ciclista Lieja-Bastogne-Lieja. Es va disputar el diumenge 25 d'abril de 2010 sobre un recorregut de 258 km, amb sortida i arribada a la ciutat belga de Lieja.
Aquesta ha estat la darrera de les tres curses de les Ardenes, després de l'Amstel Gold Race i la Fletxa Valona.
La cursa fou guanyada pel kazakh Aleksandr Vinokúrov (Astana Qazaqstan Team), que superà el seu company d'escapada, el rus Aleksandr Kólobnev (Team Katusha) i l'espanyol Alejandro Valverde (Caisse d'Epargne). Aquesta era la seva segona victòria en aquesta cursa, després de l'aconseguida en l'edició del 2005.
El belga Philippe Gilbert passa a encapçalar la classificació mundial.

## Equips participants

La llista de 26 equips que podien prendre part en la cursa fou anunciada el 24 de març per l'organitzador d'aquesta, l'Amaury Sport Organisation (ASO). És idèntica a la de la Fletxa Valona que es disputà quatre dies abans i també és organitzada per l'ASO. Està composta per 17 equips ProTour i 9 equips continentals professionals:
* equips ProTour: AG2R La Mondiale, Astana, Caisse d'Epargne, Euskaltel-Euskadi, FDJ, Garmin-Transitions, Lampre-Farnese Vini, Liquigas, Omega Pharma-Lotto, Quick Step, Rabobank, Team Sky, Team HTC-Columbia, Team Katusha, Team Milram, Team Radioshack, Team Saxo Bank
* equips continentals professionals: Topsport Vlaanderen-Mercator, Landbouwkrediet-Tonissteiner, BMC Racing Team, Bbox Bouygues Telecom, Cofidis, Saur-Sojasun, Acqua & Sapone, Androni Giocattoli, Cervélo TestTeam
El Footon-Servetto és l'únic equip ProTour que no és convidat.

## Recorregut
### Cotes

* km 69,0 - Cota de la Roche-en-Ardenne - 2,8 km de pujada al 4,9%
* km 116,0 - Cota de Saint Roch - 0,8 km de pujada al 12%
* km 159,0 - Cota de Wanne - 2,7 km de pujada al 7%
* km 166,0 - Cota de Stockeu (Stèle Eddy Merckx) - 1,1 km de pujada al 10,5%
* km 186,0 - Coll de Rosier - 6,4 km de pujada al 4%
* km 198,0 - Coll de Maquisard - 2,8 km de pujada al 4,5%
* km 209,0 - Mont-Theux - 2,7 km de pujada al 5,4%
* km 223,0 - Cota de La Redoute - 2,1 km de pujada al 8,4%
* km 238,0 - Cota de la Roche aux Faucons - 1,5 km de pujada al 9,9%
* km 252,0 - Cota de Saint-Nicolas - 1,0 km de pujada a l'11,1%

## Desenvolupament de la cursa

A la Cota de la Roche aux Faucons, on havia tingut lloc l'acceleració decisiva en l'edició del 2009, Andy Schleck (Team Saxo Bank) ho tornà a intentar, però fou seguit per Philippe Gilbert (Omega Pharma-Lotto). Poc després atacà Alberto Contador (Astana Qazaqstan Team), enllaçant amb els dos capdavanters, però en el descens se'ls uniren, entre d'altres, Cadel Evans, Aleksandr Vinokúrov, Igor Antón i Joaquim Rodríguez.
Tot seguit, aprofitant un moment d'incertesa, Vinokúrov llançà un dur atac que sols pot ser seguit per Aleksandr Kólobnev. Per darrere el grup es trencà i tot i els intents de Philippe Gilbert per agafar els escapats, la diferència anirà augmentant.
La victòria se l'havien de disputar entre els dos escapats i Vinokúrov aprofità la darrera cota del dia per atacar el seu company d'escapada i guanyar en solitari. Per darrere arribaren Kólobnev i Valverde, que guanyà l'esprint del grup perseguidor.

## Classificacions finals

| | Ciclista | Equip | Temps | Calendari UCI Punts |
| 1 | Aleksandr Vinokúrov (KAZ) | Astana | 6h 37' 48" | 100 |
| 2 | Aleksandr Kólobnev (RUS) | Team Katusha | + 6" | 80 |
| 3 | Alejandro Valverde (ESP) | Caisse d'Epargne | + 1' 04" | 70 |
| 4 | Philippe Gilbert (BEL) | Omega Pharma-Lotto | + 1' 04" | 60 |
| 5 | Cadel Evans (AUS) | Team BMC Racing | + 1' 04" | 50 |
| 6 | Andy Schleck (LUX) | Team Saxo Bank | + 1' 07" | 40 |
| 7 | Igor Antón (ESP) | Euskaltel-Euskadi | + 1' 07" | 30 |
| 8 | Christopher Horner (USA) | Team RadioShack | + 1' 07" | 20 |
| 9 | Fränk Schleck (LUX) | Team Saxo Bank | + 1' 07" | 10 |
| 10 | Alberto Contador (ESP) | Astana | + 1' 07" | 4 |

## Referències

* ↑ Vinokourov completa su semana grande a marca.com (26 d'abril de 2010)

## Enllaços externs

* Web oficial